Den Vest-Sjællandske Avis, 1837-05-09
Udenlandske Efterretninger. Ældre Beretninger fra Athenen melde, at det var lykkedes for den nye Minister v. Rudhart, at vinde Chefen for Oppositionens Presse, Skuffos. Han havde en Audience hos Kongen, og lod derefter sin Journal Sotir gaae ind. Men paa denne Omvendelse tør man ikke bygge som paa en Klippe. Strax efter Kong Ottos Tilbagekomst udbredte sig det Rygte, at Resten af de forhadte Bairer ei alene ikke skulde sendes tilbage, men at de endog forventede Forstærkninger. Oppositionen beklagede sig først over dette Rygte, og da dette bestandig udbredte sig videre, saa fornam man uventet, at Klephterne med deres Bander pludselig viste sig igjen ved den vestlige Grændse, og to Tatarer have for nylig bragt fra Arta den Efterretning til Constantinopel, hvilken allerede forhen er anmeldt, at Grækerne havde i Masse reist sig imod de Bairer, som laae i Garnison i Patras, og at de havde sluttet dem inde i Citadellet. J Constantinopel meente man, at Oppositionen var vel underrettet om disse Begivenheder, og begunstigede dem, for at tvinge Kongen til at overgive sig til National-Partiets Jndflydelse. Det er tydeligt, at dette Partie vil benytte nærværende Øieblik, for at bevirke alle Bairers Bortfjernelse, og at Partiet Co lettis i Forbindelse med Palikarer-Cheferne kun under denne Betingelse ville være behielpelige til at undertrykke Opstanden i Morea. Den unge Konge kan saaledes faae Vanskeligheder nok at kjæmpe med, og hermed forene sig nu ogsaa Ulykkerne af Jordskjælver paa de græske Øer. J Førstningen anslog man Skaden til 6 Mill. Talaris. Kongerigets Handel og Marinen vil lide overordentlig meget ved denne Catastrophe, mener man. Seer det endnu bestandigt temmelig mørkt ud i det nygræske Rige, saa gaaer det derimod ganske fortræffeligt med Colonisationen paa Kysterne af Nyholland. For begave de ankomne Udvandrede sig til Sidney, hvorfra de kjøbte sig Landeiendomme i det Jndre; men ved det herlige Clima have Qvæghjorderne formeret sig saa hurtigt, at Befolkningen derved er bleven trængt saa langt ind i det Jndre, at Afstanden fra Søkysten falder meget til Besvær, da man endnu ikke formedelst Mangel paa Mennesker er istand til at indrette saadanne Midler, der kunne lette Transporten. Da Værdien af de producerede Varer altsaa tabte ved Forsendelsen, forlode Colonisterne den Plan, at nedsætte sig i det Jndre, men have derimod søgt at udbrede sig langs med Kysterne. Men den engelske Regjering erkjender ikke en saadan Nedsættelse som en lovlig Ret til at tage Landet i Besiddelse, da hele Australien betragtes som Kronens Eiendom, og kan derfor kun bortgives af denne. Jfølge heraf fordrer man, at hine Strækninger ogsaa skulle kjøbes af dem, der ville nedsætte sig, istedet for at man før skjænkede dem gratis. October f. A. besluttede Gouvernementet at anlægge en ny Forbryder-Colonie i Port Philip, en Provinds i den sydøstlige Deel af Nyholland. Mange Nybyggere havde taget Jorderne der i Besiddelse, og dannet en egen Stat under Navn af Port-Philip Compagnie. Uagtet alle Jndvendinger af dette vil Regjeringen ikke anerkjende Colonisterne i deres Besiddelser; men man vil sikkert iagttage megen Skaansel imod de nuværende Besiddere og tilkjende dem Besiddelsesret for en moderat Priis. Engelland har nu tre Establissementer paa Sydkysten, foruden Sidney, nemlig ved Georges-Sund, den af det sydaustraliske Compagnie og Port Philip, og Kystfladerne imellem dem ville vistnok snart blive bedækkede med mindre Colonier. Den store og herlige Engbund, som her gives, kan i Tiden ved dens stærke Afbenyttelse til Faareavl, have en væsentlig Jndflydelse paa hele Europas Uldhandel. Gouvernementet i Van Diemensland, som siden 1824 saae sig nødt til formedelst Mord paa Europæerne at samle Levningerne af de Jndfødte i en Art af Colonie paa Flanders-Øen, har nu omsider været nogenledes heldig med at faae den civiliserede. J Førstningen tiltog Dødeligheden imellem dem ved deres forandrede Levemaade i den Grad, at der i Slutningen af f. A. kun var et Antal af 120 tilbage af dem. Men ved Director Robinsons utrættelige Bestræbelse troer man, at disse nu ere komne paa det Punkt, at de ere blevne vante til at kunne taale regelmæssige Beskjæftigelser, og at deres Sind nu er opvakt til at stræbe efter Besiddelse og Eiendom. De have en Aftenskole, en Sparekasse, og holde hver Tirsdag Marked. Derimod betragter man maaskee med Rette Udgivelsen af et Ugeblad, som udkommer med et halvt Ark hver Løverdag, og redigeres af en Jndfødt, for et meget for tidligt Produkt. Men muligt, at Jndholdet ganske er afpasset efter Læsernes Jdeer og Smag.